CELEX: 62010CN0111
Language: fi
Date: 2010-03-01 00:00:00
Title: Asia C-111/10: Kanne 1.3.2010 — Europan komissio v. Euroopan unionin neuvosto

1.5.2010   
            
            
               FI
            
            
               Euroopan unionin virallinen lehti
            
            
               C 113/32
            
         Kanne 1.3.2010 — Europan komissio v. Euroopan unionin neuvosto
   (Asia C-111/10)
   2010/C 113/50
   Oikeudenkäyntikieli: englanti
   
      Asianosaiset
   
   
      Kantaja: Europan komissio (asiamiehet: V. Di Bucci, L. Flynn, B. Stromsky, A. Stobiecka-Kuik)
   
      Vastaaja: Euroopan unionin neuvosto
   
      Vaatimukset
   
   
               —
            
            
               Liettuan tasavallan viranomaisten suunnitelmasta myöntää valtiontukea valtion omistaman maatalousmaan hankkimiseksi 1.1.2010 ja 31.12.2013 välisenä aikana 16.12.2009 tehdyn neuvoston päätöksen (1) kumoaminen
            
         
               —
            
            
               Euroopan unionin neuvosto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1)
            
            
               Neuvosto on kumonnut riidanalaisen päätöksen tekemisellä maa- ja metsätalousalan valtiontukea koskevien suuntaviivojen 2007–2013 (2) (jäljempänä maatalouden suuntaviivat 2007) 196 kohdassa olevasta ehdotuksesta aiheelliseksi toimenpiteeksi ja Liettuan tämän ehdotuksen varauksettomasta hyväksymisestä seuraavan komission päätöksen, jossa Liettua velvoitettiin saattamaan valtion omistaman maatalousmaan hankkimista koskeva voimassa oleva tukijärjestelmä päätökseen viimeistään 31.12.2009. Neuvosto on tosiasiallisesti sallinut poikkeuksellisten olosuhteiden varjolla, että Liettua saa säilyttää tämän järjestelmän maatalouden suuntaviivojen 2007 voimassaolon päättymiseen asti 31.12.2013. Päätöksen perusteluina neuvoston esiin tuomat olosuhteet eivät selvästi ole sellaisia poikkeuksellisia olosuhteita, joiden vuoksi tehty päätös olisi perusteltu, eikä niissä oteta huomioon komission kyseisestä järjestelmästä tekemää päätöstä.
            
         
               2)
            
            
               Komissio esittää kumoamiskanteensa tueksi seuraavat neljä perustetta:
               
                            
                        
                        
                           Ensinnäkin se katsoo, että neuvostolla ei ollut toimivaltaa ryhtyä toimenpiteisiin SEUT 108 artiklan 2 kohdan kolmannen alakohdan perusteella, koska sen hyväksymä tuki oli sellainen voimassa oleva tuki, jonka Liettua oli sitoutunut poistamaan vuoden 2009 loppuun mennessä hyväksyessään komission sille ehdottamat aiheelliset toimenpiteet.
                        
                     
                            
                        
                        
                           Toiseksi komissio katsoo, että neuvosto on käyttänyt väärin harkintavaltaansa ja se vaatii, että tuomioistuin kumoaa sellaisia tukitoimia koskevan ratkaisun, jonka mukaan Liettua voisi pitää voimassa vuoteen 2013 asti sellaiset tukitoimet, jotka Liettua sai säilyttää voimassa vuoden 2009 loppuun saakka, mutta ei enää sen jälkeen.
                        
                     
                            
                        
                        
                           Kolmanneksi riidanalainen päätös on tehty loukkaamalla jäsenvaltioiden ja myös toimielinten välillä sovellettavan vilpittömän yhteistyön periaatetta. Neuvosto on vapauttanut päätöksellään Liettuan tämän velvollisuudesta tehdä komission kanssa yhteistyötä kyseisen jäsenvaltion SEUT 108 artiklan 1 kohdassa määrätyn yhteistyön puitteissa hyväksymien sellaisten aiheellisten toimenpiteiden osalta, jotka koskevat valtion omistaman maatalousmaan hankkimista varten myönnettävää valtiontukea.
                        
                     
                            
                        
                        
                           Viimeisenä kohtana komissio esittää, että neuvosto on tehnyt ilmeisen arviointivirheen siltä osin kuin se katsoi olleen olemassa poikkeuksellisia olosuhteita, joiden vuoksi hyväksytystä toimenpiteestä päättäminen oli perusteltua. Sikäli kuin poikkeuksellisia olosuhteita olisi ollut, riidanalaisessa päätöksessä hyväksytään suhteellisuusperiaatteen vastaisesti tuki, josta joko ei ole apua kyseisten poikkeuksellisten olosuhteiden suhteen tai sillä ylitetään se, mikä on tarpeen niiden poistamiseksi.
                        
                     
         
      (1)  2009/983/EU, EUVL L 338, s. 93.
   
      (2)  EUVL 2006 C 319, s. 1.